smcproject/ml-wiki-sentences huggingface dataset:
കേരളത്തിനു പുറത്തും ഈ സംഘടന പ്രവർത്തിക്കുന്നുണ്ട് നേതൃത്വം
2011-2015 വർഷത്തേക്കുള്ള മലർവാടി ബാലസംഘം കോ-ഓഡിനേറ്റർ അബ്ബാസ് വി കൂട്ടിൽ, ജനറൽ സെക്രട്ടറിയായി മുസ്തഫാ മങ്കട, ട്രഷററായി നാസർ കറുത്തേനി എന്നിവരാണ്.
വിവിധ വകുപ്പുകളികൾ:എസ്.
ഖമറുദ്ദീൻ (ടീൻസ്), മഹ്മൂദ് ഷിഹാബ് (സ്കൂൾ യൂണിറ്റ്), അൻസാർ നെടുമ്പാശ്ശേരി (ചിൽഡ്രൻസ് തിയേറ്റർ), അബൂ ഫൈസൽ (സംഘടന), മുഹമ്മദ് ഇഖ്ബാൽ.
പി (റിസോഴ്സ് ഡവലപ്പ് വിംഗ്), എം.എച്ച് റഫീഖ് (വിജ്ഞാനോത്സവം), സുഹൈറലി തിരുവിഴാംകുന്ന് (മീഡിയ), നൂറുദ്ദീൻ ചേന്ദര (സാഹിത്യം), ഹാമിദലി വാഴക്കാട് (പരിസ്ഥിതി), ഷാജഹാൻ ഐക്കരപ്പടി (ബാലോത്സവം), ഫൈസൽ പി.എ (ഡോക്യുമന്റേഷൻ), ഫൈസൽ സി.ഇസഡ് ഓർഗനൈസിംഗ് സെക്രട്ടറിയും, ഷറീജ് ടി.കെ ഓഫീസ് സെക്രട്ടറിയുമാണ്.
മുഖ്യ രക്ഷാധികാരി ടി.കെ ഹുസൈൻ.
കൂടുതൽ വിവരങ്ങൾക്ക് വെബ്സൈറ്റ് Archived 2013-05-18 at the Wayback Machine .
സന്ദർശിയ്ക്കുക
ബാലസഭ
കേരളത്തിലെ കുടുംബശ്രീ പ്രസ്ഥാനത്തിന് കീഴിലെ കുട്ടികളുടെ കൂട്ടായ്മയാണു ബാലസഭകൾ .
ബാലസഭ അയല്പക്കങ്ങളിലെ കുട്ടികളുടെ സർഗാത്മകമായ വളർച്ചക്കു വേണ്ടി നിലകൊള്ളുന്നു.
ഗവർണ്മ്ന്റിനു കീഴിലെ ഏക ബാലസംഘടന കൂടി ആണിത് .
5 മുതൽ 15 വയസ്സ് വരെയാണു  സംഘടനയുടെ പ്രായപരിധി.
ഓരോ ബാലസഭയിലും 15 മുതൽ 30 വരെ കുട്ടികൾ വരെ ഉണ്ടാകാം..
കേരളത്തിൽ ഇപ്പോൾ 52127 ബാലസഭാകളിലായി   8,95,551 കുട്ടികൾ ഉണ്ട്.
ഓരോ അയല്പക്കത്തിനു  കീഴിൽ ഓരോ ബാലസഭകൾ ഉണ്ടാകാം..
ഒരു വാർഡിലെ എല്ലാ ബാലസഭകളും  ചേർന്നതാണു ബലസമിതി .
ബലസമിതികളുടെ പഞ്ചായത്ത് തല സമിതികളാണു ബാലപഞായത്തുകൾ.
നഗരസഭകളിൽ ബാലനഗരസഭകളുമുണ്ട്.
ജില്ലാതലത്തിലെ ബാലപാർലമന്റുകൾ കുട്ടികളുടെ മാതൃക പാർലമന്റുകൾ ആണ് .
പഞ്ചായത്ത് തലത്തിൽ പ്രസിഡന്റ്‌  , സെക്രട്ടറി ,വൈസ് പ്രസിഡന്റ്‌ , 5 സ്ഥിരംസമിതി അംഗങ്ങൾ മുതലായവർ ഉണ്ടാകാം.
ശിശുവികസന ഫണ്ടിൽ നിന്നും 10% ബാലസഭ പ്രവർത്തനങ്ങൾക്ക് മാറ്റിവച്ചിരിക്കുന്നു.
ജില്ലാമിഷൻ വഴിയാണു പ്രധാന  ഫണ്ട് .
കൂടാതെ പ്രത്യേക പതധികൾക്കു യുണിസെഫും സാമ്പത്തിക സഹായം നൽകുന്നുണ്ട്.
അവലംബം ↑ http://www.kudumbashree.org/?q=balapanchayathnews Archived 2016-03-05 at the Wayback Machine .
ബാലസരസ്വതി ഇംഗ്ലീഷ് വിലാസം https://ml.wikipedia.org/wiki/Balasaraswati
ഇന്ത്യയിലെ പ്രമുഖ ഭരതനാട്യം നർത്തകിയായിരുന്നു ബാലസരസ്വതി .
ഭരതനാട്യം പാശ്ചാത്യനാടുകളിൽ എത്തിച്ച്‌ വിദേശീയരുടെ പ്രശംസയ്‌ക്കു പാത്രമാക്കിയ നർത്തകരിൽ പ്രമുഖയായിരുന്നു ബാലസരസ്വതി‌.
കലാപാരമ്പര്യമുള്ള ഒരു ദേവദാസി കുടുംബത്തിൽ ജനിച്ച ബാലസരസ്വതി ചെറുപ്പത്തിൽതന്നെ സംഗീതവും നൃത്തവും അഭ്യസിച്ചു.
വീണാധനമ്മാൾ എന്ന്‌ അറിയപ്പെടുന്ന പ്രശസ്ത സംഗീതജ്ഞ ബാലസരസ്വതിയുടെ മുത്തശ്ശിയാണ്.
അമ്മയായ ജയമ്മാള് പേരെടുത്ത ഗായികയായിരുന്നു.
ഈ പാരമ്പര്യത്തിലും ചുറ്റുപാടിലുമാണ് ബാലസരസ്വതി വളർന്നുവന്നത്‌.
ചെറുപ്പത്തിൽ സംഗീതമഭ്യസിച്ച ബാല പിന്നീട്‌ നൃത്തത്തിലേക്ക്‌ മാറി.
പാരമ്പര്യരീതിയിൽ നിന്ന്‌ വ്യതിചലിക്കാതെ തന്നെ മുദ്രകൾ പ്രയോഗിക്കുന്നതിലെ മിതത്വവും, മുഖത്തുനിന്ന്‌ ഒഴുകിവരുന്ന ഭാവവും ബാലയുടെ അഭിനയത്തിന്റെ പ്രത്യേകതകളായിരുന്നു.
“കൃഷ്ണാ നീ ബേഗേനെ ബാരോ” എന്ന കൃതിയുടെ അവതരണം ബാലയുടെ “മാസ്റ്റർ പീസ്” ആയി കണക്കാക്കിവരുന്നു.
ബാലസരസ്വതിയുടെ നൃത്തഭംഗിക്ക്‌ മാറ്റുകൂട്ടിയിരുന്നത്‌ അവരുടെ പിന്നണിസംഗീതം നയിച്ചവരായിരുന്നു.
വായ്‌പ്പാട്ട് അമ്മ ജയമ്മാളുടേതാണ്.
ബാലയുടെ സഹോദരനായ വിശ്വനാഥന്റെ പുല്ലാങ്കുഴലും ആ ഭാവത്തെ ഉദ്ദീപിക്കുന്ന വിധമാണ് പ്രയോഗിച്ചിരുന്നത്‌.
ബാലയുടെ നൃത്തപരിപാടി എന്നാൽ ഭരതനാട്യക്കച്ചേരിയും അതേ സമയം സംഗീതക്കച്ചേരിയുമായിരുന്നു എന്ന്‌ പറയാം.
പുറത്തേക്കുള്ള കണ്ണികൾ http://www.hindu.com/thehindu/fr/2002/09/27/stories/2002092701200400.htm Archived 2003-06-30 at the Wayback Machine .
http://www.balasaraswati.com/ Archived 2016-11-04 at the Wayback Machine .
http://www.balasaraswati.com Archived 2016-11-04 at the Wayback Machine .
http://www.kpoursine.com/balasara.htm Archived 2012-03-13 at the Wayback Machine .
Video of Balasaraswati at Center for World Music
ഫിസിയോഗ്നോമി ഇംഗ്ലീഷ് വിലാസം https://ml.wikipedia.org/wiki/Physiognomy 19 ആം നൂറ്റാണ്ടിലെ ഗ്രന്ഥത്തിൽ ഫിസിയോഗ്നോമിക്കുറിച്ചുള്ള ചിത്രീകരണം.
ഒരാളുടെ വ്യക്തിത്വത്തെയും സ്വഭാവത്തെയും അയാളുടെ മുഖം നോക്കി നിർണ്ണയിക്കുന്ന രീതിയാണ് ഫിസിയോഗ്നോമി .
ഒരാളുടെ പൊതുവായ രൂവിശേഷതകളേയും ഈ പദം വിവക്ഷിക്കുന്നുണ്ട്.
പുരാതന ഗ്രീക്ക് തത്ത്വചിന്തകരാണ് ഇത്തരം പഠനങ്ങൾക്ക് തുടക്കമിട്ടത്.
ആന്ത്രോപ്പോസ്കോപ്പി എന്നും ഇത് അറിയപ്പെടുന്നു.
ഗ്രീക്ക് തത്ത്വചിന്തകരിൽ അരിസ്റ്റോട്ടിൽ, പൈഥഗോറസ് എന്നിവരൊക്കെ ഇതിന്റെ പ്രണേതാക്കളായിരുന്നു.
പാഠ്യശാലകളിൽ പഠനവിഷയമായിരുന്ന ഈ ചിന്താസരണി പിന്നീട് 1531 ൽ ഹെന്ട്രി നാലാമൻ(Henry VIII of England) നിയമവിരുദ്ധമായി പ്രഖ്യാപിച്ചു.
അതേസമയം ലിയോനാർഡോ ഡാവിഞ്ചിയെപ്പോലുള്ളവർ ഫിസിയോഗ്നോമിയുടെ കടുത്ത വിമർശകരുമായിരുന്നു.
ഗോയ്ഥേയുടെ സുഹൃത്തായിരുന്ന ജൊഹാൻ കാസ്പർ ലവാറ്റർ എന്ന സ്വിസ്സ് പാസ്റ്ററായിരുന്നു ആധുനികകാലത്ത് ഈ വിശ്വാസത്തിന്റെ മുഖ്യപ്രചാരകൻ.
ബൽസാക്ക്, ചൗസർ എന്നീ നോവലിസ്റ്റുകളും ജോസഫ് ഡുക്രീക്സ് പോലുള്ള ചിത്രകാരന്മാരും 18, 19 നൂറ്റാണ്ടുകളിൽ ഇതിന് വലിയ പ്രചാരം നൽകി.
ഓസ്കാർ വൈൽഡിന്റെ ദി പിക്ചർ ഓഫ് ഡോറിയൻ ഗ്രേ എന്ന പുസ്കതകത്തിൽ ഇത് പരാമർശവിധേയമാക്കുന്നുണ്ട്.
എന്നാൽ ആധുനികശാസ്ത്രത്തിൽ മുഖവും മനുഷ്യന്റെ വ്യക്തിത്വസവിശേഷതകളും ബന്ധപ്പെടുത്തുന്ന വിജയകരമായ പഠനങ്ങൾ ഇതുവരെ റിപ്പോർട്ടുചെയ്തിട്ടില്ല.
ഫിസ്റ്റ് ഫൈറ്റ്
ഫിസ്റ്റ് ഫൈറ്റ് 2017 ൽ പുറത്തിറങ്ങിയ ഒരു അമേരിക്കൻ കോമഡി ചിത്രമാണ്.
വാൻ റോബിചൌക്സ് , ഇവാൻ സസ്സർ എന്നിവർ എഴുതി റിച്ചി കീൻ ആണ് ചിത്രം സംവിധാനം ചെയ്തത്.
ഒ’ഷിയ ജാക്സൺ സീനിയർ ( ഐസ് ക്യൂബ് ), ചാർലി ഡേ , ക്രിസ്റ്റീന ഹെൻഡ്രിക്സ് , ജില്ലിയൻ ബെൽ , ട്രേസി മോർഗൻ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത്.
ചിത്രത്തിൻറെ പ്രഥമ പ്രദർശനം 2017 ഫെബ്രുവരി 13 ന് ലോസ് ആഞ്ജലസിൽ നടക്കുകയും 2017 ഫെബ്രുവരി 17 ന് യു.എസിൽ ആകമാനം റിലീസ് ചെയ്യപ്പെടുകയും ചെയ്തു.
ഹൈസ്കൂൾ അദ്ധ്യാപകന്മാരായ ആൻഡി ക്യാംപ്ബെൽ, റോൺ സ്ട്രൈക്ൿലാൻറ് എന്നിവർ തമ്മിലുള്ള സംഘർഷങ്ങളാണ് കഥയുടെ ഇതിവൃത്തം.
ഫിൻലാന്റ് ഇംഗ്ലീഷ് വിലാസം https://ml.wikipedia.org/wiki/Finland
ഫിൻലാന്റ് ഔദ്യോഗികമായി റിപ്പബ്ലിക്ക് ഓഫ് ഫിൻലാന്റ് ( Finnish: Suomi ; Swedish: Finland ⓘ ) നോർഡിക്ക് രാജ്യങ്ങളിൽ ഉൾപ്പെടുന്ന ഒരു വടക്കൻ  യൂറോപ്യൻ രാജ്യമാണ്‌.
പടിഞ്ഞാറ് സ്വീഡനുമായും , കിഴക്ക് റഷ്യയുമായും ,വടക്ക് നോർവ്വേയുമായും ,തെക്ക് എസ്റ്റോണിയയുമായും അതിർത്തി പങ്കിടുന്നു.
ഹെൽസിങ്കിയാണ്‌ ഈ രാജ്യത്തിന്റെ തലസ്ഥാനം.
ഫിൻലാൻഡിലെ ദേശീയപക്ഷിയാണ് വൂപ്പർ അരയന്നം .
ഏതാണ്ട് 5.3 ദശലക്ഷം ജനസംഖ്യയുള്ള ഇവിടത്തെ ഭൂരിഭാഗവും താമസിക്കുന്നത് തെക്കൻ ഫിൻലാന്റിലാണ്‌.
കേരളത്തിന്റെ ഏഴിൽ ഒന്ന് ജനസംഖ്യ മാത്രമുള്ള അതി സുന്ദരമായ ഒരു ചെറിയ രാജ്യമാണിത്.
വടക്കൻ യൂറോപ്പിൽ ആർട്ടിക്കിന് അടുത്ത് കിടക്കുന്ന നോർഡിക് രാജ്യമാണ്.
സ്വീഡൻ, നോർവേ, റഷ്യ, എസ്റ്റോണിയ എന്നീ രാജ്യങ്ങളുമായി അതിർത്തി പങ്കിടുന്ന ഫിൻലന്റിലെ ഔദ്യോഗിക ഭാഷകൾ ഫിന്നിഷും സ്വീഡിഷുമാണ്.
യൂറോപ്പിൽ സാമാന്യം വലിപ്പമുള്ള രാജ്യങ്ങളിൽ ഒന്നായ ഫിൻലന്റിൽ കേവലം 55 ലക്ഷം മാത്രമാണ് ജനസംഖ്യ.
ഇന്ത്യയേക്കാൾ രണ്ടര മണിക്കൂർ സമയ സൂചിക പിറകിൽ നിൽക്കുന്ന ഫിൻലണ്ടിന്റെ ഔദ്യോഗിക കറൻസി യൂറോ ആണ് 💶 എളിമയും സൗഹാർദ്ദവും കാത്തു സൂക്ഷിക്കുന്ന ജനത, അതാണ്‌ ഫിന്നിഷ്‌.
ഫിൻലാന്റിലെ പ്രധാന 10 കാര്യങ്ങളെ പരിചയപ്പെടുത്താം.
നോക്കിയ !
ലോകത്തിലെ ഭൂരിഭാഗം ആളുകളും ഫിൻലാന്റിനെ അറിയുന്നത് നോക്കിയയുടെ ജന്മ സ്ഥലമായിട്ടാണ്.
ഏത്‌ ഫോൺ കണ്ടാലും 'മേഡ്‌ ഇൻ ഫിൻലാന്റ്‌ ' ആണോന്ന് ചോദിക്കുന്ന കാലമുണ്ടായിരുന്നു.
പിന്നീട് മൈക്രോസോഫ്റ്റും, എച്ച്എംഡി ഗ്ലോബലും ഇവരെ ഏറ്റെടുത്തതൊക്കെ ചരിത്രം.
ഇന്ന് ഐ.ടി രംഗത്തു വൻ കുതിച്ചുചാട്ടം നടത്തുന്ന ഫിൻലന്റ്,  കാൻഡി ക്രഷ്, ആംഗ്രി ബേർഡ്സ് തുടങ്ങി പല ഗെയിമുകൾ നിർമ്മിച്ചതിലും പ്രസിദ്ധമാണ്.
മിക്കയിടത്തും ഫ്രീയായി വൈഫൈ ഉണ്ടിവിടെ.
ഇന്റർനെറ്റ് പ്ലാനുകളും വളരെ ചെലവ് ചുരുങ്ങിയതാണ്.
സ്പോർട്സിലും ഇവർ കേമന്മാരാണ്, 1952 ലെ സമ്മർ ഒളിംപിക്‌സ് ഫിൻലന്റിലായിരുന്നു.
വിചിത്രമായ ചില മത്സരങ്ങളും ഇവിടെ ഉണ്ട് - മൊബൈൽ ഫോൺ എറിയൽ മത്സരം, ഐസിൽ കിടന്നുള്ള സ്വിമ്മിങ്, ഭാര്യയെ ചുമന്നോണ്ടുള്ള ഓട്ടമത്സരം.
യൂറോപ്പിലെ താരതമ്യേന പാവപ്പെട്ട ഒരു രാജ്യമായിരുന്നു നാല്പത് വർഷം മുൻപ് വരെ ഫിൻലാന്റ്.
കുറെ നാൾ സ്വീഡനും പിന്നെ റഷ്യയും ഒക്കെ കയ്യടക്കി വച്ചിരുന്ന സ്ഥലമായിരുന്നു.
പക്ഷെ ഇന്ന് സ്ഥിതി അങ്ങനെയല്ല, ഇന്ന് വികസിതവും സമ്പന്ന രാജ്യവുമാണ് ഫിൻലന്റ്.
വ്യാവസായികമായി വൻ പുരോഗതി കൈവരിച്ചു.
ജനങ്ങളുടെ പുരോഗതിയുടെ ഏതു അളവ് കോൽ എടുത്താലും, ഈ രാജ്യം ലോക രാജ്യങ്ങളുടെ പട്ടികയിൽ ആദ്യ 5 സ്ഥാനങ്ങളിൽ ഒന്നായിരിക്കും.
ലോകത്തിലെ അഴിമതി രഹിത രാജ്യങ്ങളിൽ ഒന്നാം സ്ഥാനമാണ് ഫിൻലൻഡ്‌.
ശിശുമരണ നിരക്ക്‌ ഏറ്റവും കുറവുള്ള ഈ രാജ്യം ഇന്ന് ലോകരാജ്യങ്ങളിൽ ഏറ്റവും നല്ല ജീവിത നിലവാരവും, ഏറ്റവും മികച്ച വിദ്യാഭ്യാസവും, ചികിത്സയും, പെൻഷനും പൗരന്മാർക്ക് നൽകുന്ന രാജ്യമാണ്.
മാത്രവുമല്ല തൊഴിൽ ഇല്ലാത്തവർക്ക് മാസംതോറും 587 ഡോളർ കൊടുക്കുന്ന പദ്ധതിയും ഗവണ്മെന്റ് അടുത്തിടെ തുടങ്ങി.
രാജ്യം മുഴുവൻ വെള്ള മനുഷ്യരാണ്.
ഇവരെ കാണാൻ അതിലേറെ ഭംഗിയും.
എന്നാലും കറുത്ത വർഗക്കാരോടോ ഇന്ത്യക്കാരോടോ ഏതെങ്കിലുമൊരു മത വിഭാഗത്തിൽപെട്ട ആളുകളോടോ ഇവർക്ക് ഒരു Racism ഇല്ല
ഹെൽസിങ്കി !
ഫിൻലാൻഡിന്റെ തലസ്ഥാനവും രാജ്യത്തെ ഏറ്റവും വലിയ നഗരവുമായ ഹെൽസിങ്കി ബാൽട്ടിക് സമുദ്രത്തിന്റെ തീരത്താണ്‌ സ്ഥിതി ചെയ്യുന്നത്.
ലോകത്തിലെ ഏറ്റവും സത്യസന്ധന്മാരുടെ നഗരമായിട്ടാണ് ഹെൽസിങ്കി അറിയപ്പെടുന്നത്.
അതിമനോഹരമായ വൃത്തിയുള്ള പട്ടണമായ ഹെൽസിങ്കി വളരെ നിശ്ശബ്ദമാണ്.
പുഴയും കടലുമൊക്കെ വളരെ ശുദ്ധം.
വണ്ടികളിൽ ഹോണുകൾ ആരും തന്നെ ഇവിടെ ഉപയോഗിക്കാറില്ല.
പൊതു ഗതാഗത സൗകര്യങ്ങളിൽ കൂടുതൽ പേരും ആശ്രയിക്കുന്ന ഇവിടെ പ്രധാന ഗതാഗത മാർഗങ്ങൾ ട്രാം, മെട്രോ, ബസ്, സൈക്കിൾ, ട്രെയിൻ, ക്രൂയിസ് കപ്പലുകൾ, ബോട്ടുകൾ എന്നിവയാണ്.
എസ്പോ, ടാംപ്രേ, വാന്റാ, ടൂർക്കൂ, ഔലൂ എന്നിവയാണ് ഫിൻലന്റിലെ മറ്റു പ്രധാന നഗരങ്ങൾ.
പട്ടണങ്ങളിലുള്ള ജനത ഒരു പരിധി വരെ ഇംഗ്ലീഷ് നന്നായി സംസാരിക്കുന്നവരുമാണ്
സ്‌കണ്ടനേവിയൻ രാജ്യമായതിനാൽ തണുപ്പ് അസഹനീയമാണ് ഫിൻലാൻഡിൽ.
ശീത കാലത്തു -20 ഡിഗ്രി വരെയും, വേനൽ കാലത്തു +21 ഡിഗ്രി വരെയുമാണ് പൊതുവെയുള്ള താപനില.
എന്നാലും പൊതു കാലാവസ്ഥ 0-10 ഡിഗ്രി വരെയെന്നു പറയാം.
വേനൽ കാലത്തെ 3-4 മാസങ്ങളിൽ ഇരുട്ട് ഇല്ലാതെ 24 മണിക്കൂറും സൂര്യന്റെ സാന്നിധ്യമാണ്.
ഇരുട്ട് ഇല്ല മുഴുവൻ സമയവും നാടെങ്ങും വെളിച്ചം !
പക്ഷെ ഗ്രീഷ്മം കഴിഞ്ഞു ശിശിരത്തിൽ എത്തുമ്പോൾ നേരെ വിപരീതമാകും സ്ഥിതി.
അപ്പോൾ പോളാർ നൈറ്റ് ആണ്.
ദിവസങ്ങൾക്ക് സൂര്യന്റെയും പകലിന്റെയും സാന്നിധ്യമേയില്ല.
2 -3 മാസത്തേക്ക് സൂര്യൻ ഉദിക്കില്ല !
മലയാളിയുടെ സ്വന്തം വിശ്വസഞ്ചാരിയായ എസ്. കെ പൊറ്റെക്കാട് ആറു പതിറ്റാണ്ടു മുൻപ് യാത്ര ചെയ്ത് എഴുതിയ 'പാതിരാ സൂര്യന്റെ നാട്ടിൽ' എന്ന യാത്രാ വിവരണം വായിച്ചാൽ കൂടുതൽ നമുക്ക് ഇത് മനസ്സിലാകും.
കുറെ മാസങ്ങൾ ഇരുട്ടായതിനാൽ ഇവിടെ ആളുകൾക്കിടയിൽ Depression Shyness കൂടുതൽ ഉണ്ടെന്നു പറയപ്പെടുന്നു.
എല്ലാ വീട്ടിലും ഹീറ്റർ ഉണ്ടാകും.
രാജ്യത്തിൻറെ 60% ചെലവു കറന്റ്‌ ആണ്, എല്ലായിടത്തും സ്ട്രീറ്റ് ലൈറ്റ് വേണം, എല്ലാ വീട്ടിലും ഹീറ്റിങ്ങ് നിർബന്ധമാണ്.
ജനങ്ങളെ സന്തോഷിപ്പിക്കുവാൻ ഗവണ്മെന്റ് എല്ലാം ചെയ്യും
ഈ രാജ്യം അറിയപ്പെടുന്നത് തന്നെ 'ആയിരം തടാകങ്ങളുടെ നാട് ' എന്നാണ്.
കാരണം ഏകദേശം 2 ലക്ഷത്തിനടുത്ത് ചെറു തടാകങ്ങൾ ഈ രാജ്യത്തുണ്ടെന്നാണ് കണക്കാക്കിയിട്ടുള്ളത്.
കരഭൂമിയുടെ 10 ശതമാനത്തോളം വരും ഇത്.
കൂടുതലും ശുദ്ധ ജലവുമാണ്.
ടാപ്പ് വാട്ടർ തന്നെയാണ് എല്ലാരും കുടിക്കാൻ ഉപയോഗിക്കുന്നത്.
ബാക്കി ഭൂമിയുടെ 70 ശതമാനവും കാടുകളാണ്, ഫിൻലൻഡ്‌ മുഴുവനും സമതല ഭൂമിയാണ്.
ഏതാനും കുന്നുകളല്ലാതെ, പർവതം എന്ന് പറയാവുന്ന ഒന്ന്, മരുന്നിനെടുക്കാൻ പോലും ഈ രാജ്യത്തില്ല.
വനങ്ങൾ നിറഞ്ഞ ഫിൻലാന്റിലെ പ്രധാന വ്യവസായവും തടിയും മര സംബന്ധമായ മറ്റു മേഖലകളുമാണ്.
ലോകത്തെ മികച്ച കടലാസ്‌ നിർമ്മാണ ഫാക്‌ടറികൾ ഉള്ളത്‌ ഇവിടെയാണ്.
Sauna എന്നാ ഒരു കുളി ശീലം ഇവർക്കുണ്ട്.
സ്റ്റീം ബാത്ത് പോലെ ആണ്.
വിയർത്തു കുളിച്ചിട്ടു തണുത്ത വെള്ളത്തിൽ ഒരു കുളി.
രാജ്യത്തെ ജനസംഖ്യയോളം തന്നെ Sauna കേന്ദ്രങ്ങളുള്ള ഇവിടത്തെ ജനങ്ങൾക്ക്‌ സോന പോലെ തന്നെ ഇഷ്ടമാണ് ഐസ്‌ വെള്ളത്തിലുള്ള നീന്തലും.
പച്ചപ്പും മൊട്ടക്കുന്ന് പോലെ ഉള്ള പുൽ മൈതാനങ്ങളുമാണ് ഈ രാജ്യമൊട്ടാകെ.
മരങ്ങളെയും പ്രകൃതിയെയും ഇവർ ജീവന് തുല്യം സ്നേഹിക്കുന്നുമുണ്ട്
സാന്താക്ലോസിന്റെ രാജ്യം !
ഫിൻലാൻഡ്‌ സാന്താക്ലോസ്സിന്റെ രാജ്യം എന്ന് കൂടി അറിയപ്പെടുന്നു.
രാജ്യത്തെ വടക്കൻ പ്രദേശമായ ലാപ്‌ലാന്റിലാണ്‌ (Lapland) ക്രിസ്മസ്‌ അപ്പൂപ്പൻ ജീവിക്കുന്നത്‌ എന്നാണ്‌ വിശ്വാസം.
സാന്താക്ലോസ്സിന്റെ ഫിൻലാന്റിലെ വിലാസത്തിലേക്ക്‌ 192 രാജ്യങ്ങളിൽ നിന്നായി 7 ലക്ഷത്തിലധികം കുട്ടികളുടെ ആശംസ കാർഡുകളാണ്‌ ഓരോ ക്രിസ്‌മസ്‌ കാലത്തും ലഭിക്കാറുള്ളത്‌.
ഇവിടെ ഇവാൻജെലിക്കൽ ലൂഥറൻ ക്രിസ്ത്യൻ വിശ്വാസികളാണ് ഭൂരിപക്ഷം, ഓർത്തഡോക്സുകാരാണ് പിന്നെ കൂടുതൽ ഉള്ളത്.
മത വിശ്വാസം ഇല്ലാത്ത കുറേ പേരും ഇവിടെയുണ്ട്.
ഫിന്നുകൾ ഫിന്നിഷ് ഭാഷയിൽ രാജ്യത്തെ വിളിക്കുന്നത് 'സുവോമി' എന്നാണ്.
ഫിൻലാന്റിൽ കാണുന്ന മറ്റൊരു പ്രതിഭാസമാണ് northern lights അഥവാ 'ഓരോര'.
രാത്രി ആകാശത് പച്ചയും ചുമപ്പും നിറം അലയടിക്കും.
ഇത് ലാപ്‌ ലാന്റിൽ പോയാൽ നന്നായി കാണാം.
അതി മനോഹരമാണ് ഈ കാഴ്ച
ഫിൻലാൻഡിലെ പെട്ടി !
മുൻപ് ഫിൻലാണ്ടിൽ ശിശുമരണ നിരക്ക് വളരെ കൂടുതലായിരുന്നു.
ഇത് മറികിടക്കാൻ ഗവണ്മെന്റ് ഒരു പദ്ധ്വതി തുടങ്ങി.
ഗർഭിണികൾ ആയ സ്ത്രീകൾക്ക് കുട്ടി ഉണ്ടാകുന്നതിന് മുൻപ് ഒരു കുട്ടിക്ക് ആദ്യത്തെ മാസങ്ങളിൽ ആവശ്യമായ വസ്തുക്കൾ ഒക്കെ, കുഞ്ഞുടുപ്പും, ഭകഷണങ്ങളും നാപ്പിയും, ചെറിയ പുതപ്പും ഒക്കെ, ഒരു ചെറിയ പെട്ടിയിൽ ആക്കി സർക്കാരിന്റെ വക സമ്മാനമായി കൊടുക്കും.
ഫിൻലാൻഡിൽ അമ്മയാകാൻ പോകുന്ന ഓരോ സ്ത്രീക്കും, അവർ നാട്ടുകാരി ആണെങ്കിലും വന്നു താമസിക്കുന്നതാണെങ്കിലും, സർക്കാരിന്റെ പെട്ടി സമ്മാനം ഇപ്പോഴും കൊടുക്കുന്നുണ്ട്.
എത്ര സമ്പന്നർ ആണെങ്കിലും ഫിൻലാൻഡുകാർ ഈ പെട്ടി പോയി മേടിക്കും.
അതൊരു വലിയ ചടങ്ങായി ഇവർ കൊണ്ടാടും.
ഈ പദ്ധതി നന്നായി ഫലിച്ചു.
അമ്മമാർക്ക് പരിചരണം കിട്ടി, ശിശുമരണ നിരക്ക് കുറഞ്ഞു, അതോടെ ഓരോ കുടുംബത്തിലെ കുട്ടികളുടെ എണ്ണവും, ഉള്ള കുട്ടികൾക്ക് സൗജന്യമായ വിദ്യാഭ്യാസവും നൽകിയതോടെ ഫിൻലാൻഡ് വികസനത്തിന്റെ പാതയിലേക്ക് കയറി.
ഇപ്പോൾ ലോകത്തെ ഏറ്റവും നല്ല മറ്റേർണിറ്റി ആനുകൂല്യങ്ങൾ കിട്ടുന്നത് ഒരു രാജ്യമാണ് ഫിൻലാൻഡ്.
അമ്മക്ക് നാല് മാസവും അച്ഛന് രണ്ടു മാസവും അവധി ഉണ്ട്, പ്രേത്യേക അലവൻസും ബോണസും കിട്ടും.
ഇന്ന് ഫിൻലാൻഡ് വിദ്യാഭ്യാസ രംഗത്ത് ഒന്നാം സ്ഥാനത്താണ്.
പത്താം ക്‌ളാസ് വരെ കുട്ടികൾക്ക് പരീക്ഷ പോലുമില്ല !
എന്നാലാവട്ടെ ലോകത്തെ ഏറ്റവും നല്ല വിദ്യാഭ്യാസവും, നല്ല സ്കൂളുകൾക്കുമുള്ള അവാർഡിൽ വര്ഷങ്ങളായി ഇവർ ഒന്നാം സ്ഥാനം നിലനിർത്തുന്നു
യൂറോപ്പിൽ തന്നെ ജനസാന്ദ്രത ഏറ്റവും കുറവ് ഉള്ള ഒരു രാജ്യമായ ഫിൻലൻറ് Shengen രാജ്യമായതിനാൽ, ഇവിടത്തെ വിസ ഉള്ള ഏത് നാട്ടുകാർക്കും യൂറോപ്പ് മുഴുവൻ കറങ്ങാനാകും.
ഫിൻലാൻഡ് പാസ്പോർട്ട് ലോകത്തെ ഏറ്റവും ശക്തമായ 5 പാസ്പോർട്ടുകളിൽ ഒന്നാണ്.
അതുണ്ടങ്കിൽ ലോകത്തെ 175 രാജ്യങ്ങളിൽ വിസയില്ലാണ്ട് യാത്ര ചെയ്യാനാകും.
എന്നാൽ ഇവിടെ കുടിയേറുക എളുപ്പമല്ല.
വിസ കിട്ടാനും ഫിന്നിഷ് ഭാഷ അറിയാതെ ജോലി കിട്ടാനും വളരെ പ്രയാസമാണ്.
ജീവിതചെലവും വളരെ കൂടുതലാണ്, ഒരാൾക്ക് ഒരു മാസം താമസവും ഭക്ഷണവും യാത്രയുമായെല്ലാം കുറഞ്ഞ ചിലവിൽ ജീവിക്കാൻ തന്നെ വേണ്ടി വരും ഏകദേശം 50,000 രൂപ.
ഫിന്നിഷ് ഭാഷ മലയാളത്തെക്കാലും പാടാണ്.
ലോകത്തിലെ ചെലവേറിയ രാജ്യങ്ങളിൽ ഒന്നാണിത്.
Taxationലും മുന്നില് ആണ്.
ഏകദേശം 25-35% Tax !
എന്നാൽ ഇവിടെ എല്ലാവർക്കും ശമ്പളം നല്ല രീതിയിൽ ലഭിക്കാറുമുണ്ട്.
6000 നു അടുത്ത് ഇന്ത്യക്കാർ ഇവിടെ ഉണ്ട്.
അതിൽ 250 നു മേലെ മലയാളികളും.
നോക്കിയ, മൈക്രോസോഫ്റ്റ്, TCS , ടെക്‌ മഹീന്ദ്ര പോലുള്ള സ്ഥാപനങ്ങളിലാണ് ഇവർ കൂടുതൽ പേരും ജോലി ചെയ്യുന്നത്.
മലയാളികൾ ഇവിടത്തെ രാഷ്ട്രീയ തിരഞ്ഞെടുപ്പുകളിൽ വിജയിച്ചു ഉന്നത നിലയിൽ എത്തിയവർ വരെ ഉണ്ട്.
മലയാളി - ഇന്ത്യൻ കൂട്ടായ്മകളും ഹോട്ടലുകളും സജീവമാണ്.
ഫിൻലന്റിൽ നിന്ന് ഡൽഹി, ഗോവ എന്നിവിടങ്ങളിലോട്ടു ഡയറക്റ്റ് ഫ്ലൈറ്റും, ഗൾഫ് അല്ലെങ്കിൽ റഷ്യ വഴി ഇൻ ഡയറക്റ്റ് ഫ്ലൈറ്റുകളും ലഭ്യമാണ്.
10 മണിക്കൂറാണ് പൊതുവെ ഇന്ത്യയിലോട്ടുള്ള സഞ്ചാര സമയം
ഒട്ടു മിക്ക നല്ല റാങ്കിങ്ങിലും ആദ്യത്തെ 10ൽ ഉണ്ട് ഈ രാജ്യം.
പ്രത്യേകിച്ച് വിദ്യാഭ്യാസം, happiness index, human capital, ആയുർദൈർഘ്യം എന്നിവയിൽ ഒക്കെ ലോകത്തിന്റെ മുൻപന്തിയിൽ ആണ് ഇവർ.
ആളുകൾ മിക്കവരും സത്യം മാത്രമേ പറയൂ ഇവിടെ, അത് വളരെ വിചിത്രം ആയിട്ടു തോന്നാം.
എന്താണേലും ഉള്ളത്, ഉള്ളത് പോലെ മുഖത്ത് നോക്കി പറയുകയും ചെയ്യും.
മിക്കവരും ഇവിടെ മദ്യപിക്കുകയും,പുക വലിക്കുന്നവരുമാണ്.
ഈ തണുപ്പിൽ അല്ലെങ്കിൽ രക്ഷ ഇല്ല എന്നാണ് പ്രായമായ അമ്മച്ചിമാർ വരെ പറയുന്നത് !
ഭക്ഷണം സീരിയസ് ആയിട്ടു കഴിക്കുന്നവരാണ് ഇവർ, എന്ന് വെച്ചാൽ ടേസ്റ്റ്നോ വയറു നിറയ്‌ക്കാനോ ആല്ല.
പകരം healthy ഫുഡ്‌ മാത്രം.
ലോകത്തിൽ വെച്ച് ഏറ്റവും കൂടുതൽ കോഫി പ്രിയരുള്ള ഫിൻലാന്റുകാർ ഒരു ദിവസം 6 കപ്പ്‌ കോഫിയെങ്കിലും കുടിക്കും.
ഏറ്റവും മികച്ച പിസ്സ കിട്ടുന്ന നഗരം എന്ന നിലയിലും തലസ്ഥാന നഗരമായ ഹെൽസിങ്കി പ്രശസ്തമാണ്‌.
ഓരോ സാധനം മേടിക്കാൻ പോക്കെറ്റ് കീറുമെങ്കിലും, മൽസ്യ - മാംസങ്ങളും, പച്ചക്കറിയും പഴങ്ങളും ഭക്ഷണ പദാർത്ഥങ്ങളും തുടങ്ങി എല്ലാം ഫ്രഷ് ആണ്.
Social Security ഉള്ള രാജ്യം ആണ്, അത് കൊണ്ട് Tax അടച്ചാൽ നിങ്ങളുടെ എല്ലാ നല്ല കാര്യങ്ങൾക്കും സർക്കാർ പിന്തുണ ഉണ്ടാകും.
ഫിൻലാന്റിൽ ട്രാഫിക്ക്‌ ഫൈൻ ഈടാക്കുന്നതിന്റെ അടിസ്ഥാനം തെറ്റ്‌ ചെയ്തവരുടെ വരുമാനവും ചെയ്‌ത തെറ്റിന്റെ കാഠിന്യവും നോക്കിയാണ്‌.
അത്‌ കൊണ്ട്‌ തന്നെ റോഡ്‌ നിയമങ്ങൾ ആരും തെറ്റിക്കാറില്ല.
നമ്മൾ റോഡിൻറെ സൈഡിൽ നിൽകുവാണെങ്കിൽ നമ്മൾ റോഡ് കടക്കുവോളും വണ്ടികൾ കാത്തുനിൽക്കും.
പ്രകൃതിയെ ഇവർ വളരെ വില മതിക്കുന്നുണ്ട്.
തലസ്ഥാന നഗരത്തിൽ വരെ 200 മീറ്ററിൽ ഒരു പാർക്ക്‌ കാണും.
ദേശീയ പാർക്കുകളും കാടുകളും എല്ലായിടത്തും ഉണ്ട്.
എല്ലാ മൃഗങ്ങൾക്കും മനുഷ്യന്റെ തന്നെ വില ഉണ്ട്.
പട്ടി ഇവരുടെ ജീവനാണ്.
പലതരം പട്ടികൾ.
അതിനെ പരിപാലിക്കുന്നത് കണ്ടാൽ നമ്മൾ ഞെട്ടും.
പട്ടിക്ക് വേണ്ടിയുള്ള സാധനങ്ങള്ക്ക് ഷോപ്പിംഗ്‌ കോംപ്ലക്സ് തന്നെ ഉണ്ട്
ഫിൻലാൻഡിൽ നന്നായി ശമ്പളം കിട്ടുന്നതും ഏറ്റവും ബഹുമാനിക്കപ്പെടുന്നതും പ്രൈമറി സ്‌കൂൾ അധ്യാപകർ ആണ്.
ബിരുദാനന്തര ബിരുദവും പി.എച്ച്.ഡി യും ഒക്കെ ഉള്ള അനവധി ആളുകൾ ആണ് സ്‌കൂളിൽ പഠിപ്പിക്കുന്നത്.
കുട്ടികളെ കണക്കും സയൻസും ഒന്നും വേറെ വേറെ പഠിപ്പിക്കാതെ ഓരോ പ്രശ്നങ്ങളെ പറ്റി പഠിപ്പിക്കുകയും അപ്പോൾ അതിനു ചേർന്ന കണക്കോ സയൻസോ സാമൂഹ്യപാഠമോ ഒക്കെ പഠിപ്പിക്കുകയും ചെയ്യുന്ന പുതിയ രീതി ഇവർ ഇപ്പോൾ പരീക്ഷിക്കുകയാണ്.
ഇംഗ്ലീഷിൽ കൂട്ടെഴുത്തൊക്കെ നിർത്തി ആ സമയം കമ്പ്യൂട്ടറിൽ ടൈപ്പിംഗ് ആണ് അവർ പഠിപ്പിക്കുന്നത്.
മാനവശേഷി വികസനം ആണ് ഫിൻലാൻഡിന്റെ വികസനത്തിന്റെ ആണിക്കല്ല്.
അതിനു വേണ്ടി ആരോഗ്യത്തിലും വിദ്യാഭ്യാസത്തിലും വിപ്ലവകരമായ മാറ്റങ്ങൾ അവർ പരീക്ഷിക്കുന്നു.
ഇതിനൊക്കെ നേതൃത്വം നൽകുന്നത് ചെറുപ്പക്കാരായ മന്ത്രിമാരാണ്.
അധ്യാപകർ ആണ് ഫിൻലാൻഡിന്റെ വിജയത്തിന്റെ രഹസ്യം, ഫിൻലാന്റിലെ പുതിയ തലമുറ നല്ല അധ്യാപകർ ആകുന്നതാണ് സ്വപ്നം കാണുന്നത് .
അവലംബം 1 2 ↑ "Republic of Finland", or "Suomen tasavalta" in Finnish and "Republiken Finland" in Swedish, is the long protocol name, which is not defined by the law.
Legislation only recognizes the short name.
ഫിൻലൻറിലെ വിദ്യാഭ്യാസം ഇംഗ്ലീഷ് വിലാസം https://ml.wikipedia.org/wiki/Education_in_Finland
ഫിൻലാൻറ് വിദ്യാഭ്യാസം ലോകത്ത് പ്രശസ്തമാണ്.
മുഴുവൻ സ്കൂൾ വിദ്യാർഥികൾക്കും ഭക്ഷണം സൗജന്യമായി നൽകൽ ഇവിടത്തെ രീതികളിലൊന്നാണ്.
മൂന്ന് വയസ്സ് വരെയുള്ള കുട്ടികൾക്കും പിഞ്ചു ശിശുക്കൾക്കും ഡെകെയർ സൗകര്യം, സ്കൂൾ വിദ്യാഭ്യാസം തുടങ്ങും മുമ്പുള്ള ഒരു വർഷത്തെ പ്രീ സ്കൂ( അല്ലെങ്കിൽ ആറ് വയസ്സായ കുട്ടികൾക്ക് കിൻറർഗാർട്ടൻ സൗകര്യം) ഒമ്പത് വർഷം നീളുന്ന നിർബന്ധിതമായ സ്കൂൾ( ഏഴ് വയസ്സ് മുതൽ 16 വയസ്സ് വരെ) അക്കാദമികമോ തൊഴിലധിഷ്ഠിതമോ ആയ നിർബന്ധിതമായ പോസ്റ്റ് സെക്കണ്ടറി (പ്ലസ്ടുവിന് തുല്യം), ഉന്നത വിദ്യാഭ്യാസം ( സർവകലാശാല) മുതിർന്നവർക്കുള്ള (തുടർ വിദ്യാഭ്യാസം)വിദ്യാഭ്യാസം എന്നിങ്ങനെയാണ് പ്രവർത്തിക്കുന്നത്.
പൂർണ്ണമായും സർക്കാർ നിയന്ത്രണത്തിലാണ് ഇവിടത്തെ വിദ്യാഭ്യാസ സബ്രദായം പ്രവർത്തിക്കുന്നത്.
9 വർഷത്തെ പഠനത്തിന് ശേഷം അതായത് പതിനാറാമത്തെ വയസ്സിൽ അടിസ്ഥാന വിദ്യാഭ്യാസം പൂർത്തിയാക്കി വിദ്യാർഥികൾ അവരുടെ അക്കാദമിക വിദ്യാഭ്യാസത്തിലേക്കോ (ലുക്യോ) തൊഴിലധിഷ്ഠിത കോഴ്സോ(അമ്മട്ടിക്കോലു)കോഴ്സുകളിലേക്ക് ചേരുന്നു.
മൂന്ന് വർഷമാണ് ഇതിൻറെ കാലാവധി.
ഈ ഘട്ടത്തിൽ മൂന്നാംഘട്ട പഠനത്തിലേക്ക് യോഗ്യത നേടുന്നു.
മൂന്നാം ഘട്ട വിദ്യാഭ്യാസമെന്നത് സർവകലാശാലയിലേക്കോ പോളിടെക്നിക്കിലോക്കോ ( യൂനിവേഴ്സിറ്റി ഓഫ് അപ്ലൈഡ് സയൻസ്) പ്രവേശിക്കുന്നു.
സാധാരണയായി സർവകലാശാല ബിരുദമുള്ളവർക്കാണ് ബിരുദാനന്തര കോഴ്സുകളിലേക്ക് പ്രവേശനമുള്ളത്.
രാജ്യത്ത് 17 സർവകലാശാലകളും 27 അപ്ലൈഡ് സയൻസ് യൂനിവേഴ്സിറ്റികളുമാണുള്ളത്.
2006ലെ കണക്കുകൾ പ്രകാരം 2008 ലെ യുഎൻ, മാനവ വികസന സൂചിക പ്രകാരം ഫിൻലാൻറ് ആണ് ലോകത്ത് വിദ്യാഭ്യാസ സൂചികയിൽ ഒന്നാം സ്ഥാനത്ത് നിൽക്കുന്നത്.
0.993 ആണ് പ്രസ്തുത നമ്പർ.
ഡെൻമാർക്ക്, ഓസ്ട്രേലിയ, ന്യൂസിലാൻറ് എന്നീ രാജ്യങ്ങൾ തൊട്ടുപിറകെ ഇടം നേടിയവയാണ്.
സർക്കാർ നിയന്ത്രണത്തിലുള്ള വിദ്യാഭ്യാസ സബ്രദായം, ഉന്നത ശേഷിയുള്ള അധ്യാപകർ,സ്കൂളുകളുടെ പരാമാധികാരം എന്നിവ ഇവിടത്തെ വിദ്യാഭ്യാസത്തിൻറെ എടുത്തുപറയേണ്ട കാര്യങ്ങളാണ്.
പിസ ടെസ്റ്റിലും ഉന്നത ശ്രേണിയിലാണ് ഫിൻലാൻറ്.
ലോക നിലവാരവുമായി വിദ്യാർഥികളുടെ അറിവ് പരിശോധിക്കുന്ന പരീക്ഷയാണ് പിസ.
2012 മുതൽ ഇതിൽ നേരിയ വ്യത്യാസം സംഭവിക്കുന്നുണ്ടെങ്കിലും വായനയുടെ കാര്യത്തിൽ ആറാം സ്ഥാനത്തും ഗണിതശാസ്ത്ര റാങ്കിംഗിൽ പന്ത്രണ്ടാം സ്ഥാനത്തും ശാസ്ത്രത്തിൽ അഞ്ചാം സ്ഥാനത്തുമാണുള്ളത്.
അതെസമയം 2003ലെ പിസ ഫലപ്രകാരം സയൻസിലും വായനയിലും ഒന്നാം സ്ഥാനത്തും ഗണിതത്തിൽ രണ്ടാം സ്ഥാനത്തുമായിരുന്നു.
ലോക സാമ്പത്തിക ഫോറത്തിൻറെ റാങ്കിങ്ങിലും ഫിൻലാൻറ് വിദ്യാഭ്യാസം ഒന്നാം സ്ഥാനത്താണ്.
ജിർകി കാറ്റനൈൻ, അലക്സാണ്ടർ സറ്റബ്, ജുഹാ സിപില എന്നിവർ 2011-2018 വരയെുള്ള കാലയളവിൽ  €1.5 ബില്യൺ ആണ് ഇവിടത്തെ വിദ്യാഭ്യാസത്തിനായിചിലവഴിച്ചത്.
ഫിൻലാൻറിലെ ദേശീയോദ്യാനങ്ങളുടെ പട്ടിക
ഫിൻലാൻറിൽ ആകെ 39 ദേശീയോദ്യാനങ്ങളാണുള്ളത്.
ഇവയുടെയെല്ലാം നിയന്ത്രണം മെറ്റ്സാഹാല്ലിറ്റസിനാണ്.
ദേശീയോദ്യാനങ്ങളെല്ലാം കൂടി 9,892 ചതുരശ്ര കിലോമീറ്റർ (3,819 ചതുരശ്ര മൈൽ) പ്രദേശം ഉൾക്കൊള്ളുന്നു.
ഇത് ഫിൻലാൻറിലെ ആകെ ഭൂപ്രദേശത്തിൻറെ 2.7 ശതമാനമാണ്.
2007 ൽ മാത്രം ഏകദേശം 1.7 മില്ല്യൺ ആളുകൾ ഇവിടുത്തെ ദേശീയോദ്യാനങ്ങൾ സന്ദർശിച്ചിരുന്നുവെന്നു കണക്കാക്കപ്പെടുന്നു.
2018-ൽ മൊത്തം 3.2 ദശലക്ഷം ആളുകൾ പാർക്കുകൾ സന്ദർശിച്ചു.
Lake Pielinen seen from a hill in Koli National Park .
Retrieved 2015-04-26.
ഫിൻ‌ലാൻഡിലെ നാടോടിക്കഥകൾ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Folklore_of_Finland Finnish folk dancers wearing folk costumes
ഫിൻ‌ലാന്റിലെ നാടോടി രീതികൾ, സാങ്കേതിക വിദ്യകൾ, വിശ്വാസങ്ങൾ, അറിവുകൾ, മനോഭാവങ്ങൾ, ശീലങ്ങൾ എന്നിവയെയാണ് ഫിൻ‌ലാൻഡിന്റെ നാടോടിക്കഥകൾ സൂചിപ്പിക്കുന്നത്.
ഫിന്നിഷ് നാടോടി പാരമ്പര്യം വിശാലമായ അർത്ഥത്തിൽ എല്ലാ ഫിന്നിഷ് പരമ്പരാഗത നാടോടി സംസ്കാരവും ഉൾക്കൊള്ളുന്നു.
നാടോടിക്കഥകൾ പുതിയതോ വാണിജ്യപരമോ വിദേശീയമോ ആയ സമകാലിക സംസ്കാരമോ "ഉന്നത സംസ്കാരം" എന്ന് വിളിക്കപ്പെടുന്നതോ അല്ല.
പ്രത്യേകിച്ചും, ഗ്രാമീണ പാരമ്പര്യങ്ങൾ ഫിൻലൻഡിൽ നാടോടിക്കഥകളായി കണക്കാക്കപ്പെടുന്നു.
അലൻ ഡണ്ടസ് നാടോടിക്കഥകളുടെ ഒരു പ്രസിദ്ധമായ ലേഖനമനുസരിച്ച്, കുറഞ്ഞത് നാടോടി കഥകളും മറ്റ് വാക്കാലുള്ള പാരമ്പര്യവും, സംഗീതം, പരമ്പരാഗത വസ്തുക്കളും കെട്ടിടങ്ങളും, മതവും വിശ്വാസങ്ങളും, അതുപോലെ പാചക പാരമ്പര്യവും ഉൾപ്പെടുന്നു.
വാക്കാലുള്ള പാരമ്പര്യം തലമുറകളിലേക്ക് കൈമാറ്റം ചെയ്യപ്പെട്ടു.
അതിൽ യക്ഷിക്കഥകൾ, നാടോടി ജ്ഞാനം, പഴഞ്ചൊല്ലുകൾ, കവിതകൾ എന്നിവ ഉൾപ്പെടുന്നു.
വൃത്തവും ആവർത്തിച്ചുള്ള ഭാഗങ്ങളും അനുകരണവും കാരണം കാലേവാല വൃത്തത്തിലെ കവിത ഓർത്തിരിക്കാൻ എളുപ്പമാണ്.
ഫിസിയോളജി ഇംഗ്ലീഷ് വിലാസം https://ml.wikipedia.org/wiki/Physiology ആധുനിക ഫിസിയോളജിയുടെ പിതാവായ ക്ലോഡ് ബെർണാഡ് തന്റെ വിദ്യാർത്ഥികളോടൊപ്പം നിൽക്കുന്നത് ചിത്രീകരിക്കുന്ന ഓയിൽ പെയിന്റിംഗ്
എല്ലാ ഭൗതിക, രാസ പ്രക്രിയകളും ഉൾപ്പെടെ ജീവജാലങ്ങളുടെ ശരീരത്തിന്റേയും ശരീര ഭാഗങ്ങളുടേയും ധർമ്മവും അവയുടെ പ്രവർത്തനങ്ങളും കൈകാര്യം ചെയ്യുന്ന ജീവശാസ്ത്ര ശാഖയാണ് ഫിസിയോളജി.
ജീവശാസ്ത്രത്തിന്റെ ഒരു ഉപവിഭാഗമെന്ന നിലയിൽ ഇത് ജീവജാലങ്ങളുടെ അവയവങ്ങൾ , അവയവ വ്യവസ്ഥകൾ, കോശങ്ങൾ , ജൈവതന്മാത്രകൾ എന്നിവ ഒരു ജീവിത വ്യവസ്ഥയിൽ രാസ , ഭൗതിക പ്രവർത്തനങ്ങൾ എങ്ങനെ നിർവഹിക്കുന്നു എന്നതിൻ്റെ പഠനമാണ്.
ജീവജാലങ്ങളുടെ ക്ലാസുകൾ അനുസരിച്ച്, ഈ മേഖലയെ മെഡിക്കൽ ഫിസിയോളജി , അനിമൽ ഫിസിയോളജി , പ്ലാന്റ് ഫിസിയോളജി , സെൽ ഫിസിയോളജി , കംപാരേറ്റീവ് ഫിസിയോളജി എന്നിങ്ങനെ വിഭജിക്കാം.
വൈദ്യശാസ്ത്രത്തിലും ഫിസിയോളജിയിലും ഉള്ള നോബൽ സമ്മാനം നൽകുന്നത് റോയൽ സ്വീഡിഷ് അക്കാദമി ഓഫ് സയൻസ് ആണ്.
ഫിസിയോളജിയുടെ അടിസ്ഥാനം മൃഗങ്ങൾ മനുഷ്യർ
മനുഷ്യ ശരീരത്തിൻ്റെ യാന്ത്രിക, ശാരീരിക, ജൈവ, രാസ പ്രവർത്തനങ്ങളുടെ സ്വഭാവം, അവയുടെ പ്രവർത്തനം എന്നിവയെക്കുറിച്ചുള്ള ശാസ്ത്രീയ അന്വേഷണത്തിലൂടെ ശരീരം ജീവനോടെ നിലനിർത്തുന്നതിനുള്ള പ്രവർത്തനരീതികൾ മനസ്സിലാക്കാൻ ഹ്യൂമൻ ഫിസിയോളജി ശ്രമിക്കുന്നു.
ഫിസിയോളജിയുടെ പ്രധാന ഫോക്കസ് സിസ്റ്റങ്ങളിലെ അവയവങ്ങളുടെയും സിസ്റ്റങ്ങളുടെയും തലത്തിലാണ്.
മൃഗങ്ങളുടെ പ്രവർത്തനത്തെ സമന്വയിപ്പിക്കുന്ന സിഗ്നലുകളുടെ സ്വീകരണത്തിലും പ്രക്ഷേപണത്തിലും എൻഡോക്രൈൻ, നാഡീവ്യൂഹങ്ങൾ പ്രധാന പങ്ക് വഹിക്കുന്നു.
സസ്യങ്ങൾക്കും മൃഗങ്ങൾക്കും ഉള്ളിലെ അത്തരം ഇടപെടലുകളുമായി ബന്ധപ്പെട്ട് ഹോമിയോസ്റ്റാസിസ് ഒരു പ്രധാന വശമാണ്.
ഫിസിയോളജി പഠനത്തിന്റെ ജൈവശാസ്ത്രപരമായ അടിസ്ഥാനം, സംയോജനം എന്നത് മനുഷ്യശരീരത്തിന്റെ പല പ്രവർത്തനങ്ങളുടെയും ഓവർലാപ്പിനെയും അതിനോടൊപ്പമുള്ള രൂപത്തെയും സൂചിപ്പിക്കുന്നു.
ഇലക്ട്രിക്കൽ, കെമിക്കൽ എന്നിങ്ങനെ വിവിധ രീതികളിൽ സംഭവിക്കുന്ന ആശയവിനിമയത്തിലൂടെയാണ് ഇത് നേടുന്നത്.
ഫിസിയോളജിയിലെ മാറ്റങ്ങൾ വ്യക്തികളുടെ മാനസിക പ്രവർത്തനങ്ങളെ ബാധിക്കും.
ചില മരുന്നുകളുടെ ഫലമോ വിഷാംശത്തിന്റെ അളവോ ആണ് ഇതിന് ഉദാഹരണങ്ങൾ.
ഈ പദാർത്ഥങ്ങളുടെ ഫലമായി സംഭവിക്കുന്ന സ്വഭാവത്തിലെ മാറ്റം പലപ്പോഴും വ്യക്തികളുടെ ആരോഗ്യം വിലയിരുത്താൻ ഉപയോഗിക്കുന്നു.
മനുഷ്യ ശരീരശാസ്ത്രത്തിലെ അറിവിന്റെ അടിസ്ഥാനം ഭൂരിഭാഗവും നൽകിയത് മൃഗ പരീക്ഷണത്തിലൂടെയാണ് .
രൂപവും പ്രവർത്തനവും തമ്മിലുള്ള പതിവ് ബന്ധം കാരണം, ഫിസിയോളജിയും ശരീരഘടനയും അന്തർലീനമായി ബന്ധപ്പെട്ടിരിക്കുന്നു, കൂടാതെ ഒരു മെഡിക്കൽ പാഠ്യപദ്ധതിയുടെ ഭാഗമായി അവ ഒരുമിച്ച് പഠിക്കുകയും ചെയ്യുന്നു.
സസ്യങ്ങളുടെ പ്രവർത്തനവുമായി ബന്ധപ്പെട്ട സസ്യശാസ്ത്രത്തിന്റെ ഒരു ഉപവിഭാഗമാണ് പ്ലാന്റ് ഫിസിയോളജി.
ബന്ധപ്പെട്ട മറ്റ് മേഖലകളിൽ പ്ലാന്റ് മോർഫോളജി , പ്ലാന്റ് ഇക്കോളജി, ഫൈറ്റോകെമിസ്ട്രി, സെൽ ബയോളജി , ജനിറ്റിക്സ് , ബയോഫിസിക്സ് , മോളിക്യുലർ ബയോളജി എന്നിവ ഉൾപ്പെടുന്നു.
പ്ലാന്റ് ഫിസിയോളജിയുടെ അടിസ്ഥാന മേഖലകളിൽ ഫോട്ടോസിന്തസിസ് , റെസ്പിരേഷൻ, പ്ലാന്റ് നൂട്രിഷൻ, ട്രോപ്പിസം , നാസ്തിക ചലനങ്ങൾ , ഫോട്ടോപീരിയോഡിസം , ഫോട്ടോമോർഫോജെനിസിസ്, സിർക്കാഡിയൻ റിഥം , വിത്ത് മുളയ്ക്കൽ , ഡോർമൻസി, സ്റ്റൊമാറ്റ പ്രവർത്തനം ട്രാൻസ്പിരേഷൻ എന്നിവ ഉൾപ്പെടുന്നു.
വേരുകളാൽ വെള്ളം ആഗിരണം ചെയ്യൽ, ഇലകളിൽ ഭക്ഷണം ഉൽപാദിപ്പിക്കുക, പ്രകാശത്തിലേക്കുള്ള ചിനപ്പുപൊട്ടൽ എന്നിവ സസ്യ ശരീരശാസ്ത്രത്തിന്റെ ഉദാഹരണങ്ങളാണ്.
കോശങ്ങൾ
മൃഗങ്ങൾ, സസ്യങ്ങൾ, സൂക്ഷ്മാണുക്കൾ എന്നിവ തമ്മിൽ വ്യത്യാസങ്ങളുണ്ടെങ്കിലും കോശങ്ങളുടെ അടിസ്ഥാന ഫിസിയോളജിക്കൽ പ്രവർത്തനങ്ങളെ സെൽ ഡിവിഷൻ , സെൽ സിഗ്നലിംഗ്, സെൽ വളർച്ച, സെൽ മെറ്റബോളിസം എന്നീ പ്രക്രിയകളായി തിരിക്കാം.
കംപാരേറ്റീവ് ഫിസിയോളജി
എവലൂഷനറി ഫിസിയോളജിയും എൻവയോൺമെന്റൽ ഫിസിയോളജിയും ഉൾപ്പെടുന്ന കംപാരേറ്റീവ് ഫിസിയോളജി, ജീവികളിലുടനീളം പ്രവർത്തന സവിശേഷതകളുടെ വൈവിധ്യത്തെ പരിഗണിക്കുന്നു.
ചരിത്രം ക്ലാസിക്കൽ യുഗം
ഒരു മെഡിക്കൽ മേഖലയെന്ന നിലയിൽ ഹ്യൂമൻ ഫിസിയോളജിയുടെ പഠനം ഹിപ്പോക്രാറ്റസിന്റെ കാലത്ത് (ബിസി 5 ആം നൂറ്റാണ്ടിന്റെ അവസാനത്തിൽ) ക്ലാസിക്കൽ ഗ്രീസിൽ നിന്നാണ് ഉത്ഭവിച്ചത്.
പാശ്ചാത്യ പാരമ്പര്യത്തിന് പുറത്ത്, ഫിസിയോളജി അല്ലെങ്കിൽ അനാട്ടമിയുടെ ആദ്യ രൂപങ്ങൾ ചൈന, ഇന്ത്യ , മറ്റിടങ്ങൾ എന്നിവിടങ്ങളിൽ ഒരേ സമയം ഉണ്ടായിരുന്നതായി പറയാൻ കഴിയും.
ഭൂമി, ജലം, വായു, തീ എന്നിങ്ങനെ നാല് അടിസ്ഥാന പദാർത്ഥങ്ങളടങ്ങിയ തിയറി ഓഫ് ഹ്യൂമർ എന്ന സിദ്ധാന്തം ഹിപ്പോക്രാറ്റസ് അവതരിപ്പിച്ചു.
അത് പ്രകാരം ഓരോ പദാർത്ഥത്തിനും അനുബന്ധമായ ഒരു ഹ്യൂമർ ഉണ്ട്.
ഹ്യൂമറുകളുമായി ചില വൈകാരിക ബന്ധങ്ങളും ഹിപ്പോക്രാറ്റസ് രേഖപ്പെടുത്തി, അവ പിന്നീട് ക്ലോഡിയസ് ഗലെനസ് വികസിപ്പിച്ചു.
അരിസ്റ്റോട്ടിലിന്റെ വിമർശനാത്മക ചിന്ത, ഘടനയും പ്രവർത്തനവും തമ്മിലുള്ള ബന്ധത്തിന് ഊന്നൽ നൽകിയതും പുരാതന ഗ്രീസിലെ ഫിസിയോളജിയുടെ തുടക്കത്തിന് കാരണമായി.